CELEX: 32019D2156
Language: bg
Date: 2019-10-07 00:00:00
Title: Решение (ЕС) 2019/2156 на Съвета от 7 октомври 2019 година относно позицията, която трябва да се заеме от името на Европейския съюз в рамките на Съвета за асоцииране, създаден по силата на Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, по отношение на приемането на препоръка за удължаването на срока на валидност на Плана за действие ЕС—Мароко, с който се прилага напредналият статут (2013—2017 г.)

17.12.2019   
               
               
                  BG
               
               
                  Официален вестник на Европейския съюз
               
               
                  L 327/75
               
            
         РЕШЕНИЕ (ЕС) 2019/2156 НА СЪВЕТА
         от 7 октомври 2019 година
         относно позицията, която трябва да се заеме от името на Европейския съюз в рамките на Съвета за асоцииране, създаден по силата на Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, по отношение на приемането на препоръка за удължаването на срока на валидност на Плана за действие ЕС—Мароко, с който се прилага напредналият статут (2013—2017 г.)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 217, във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна (1) („Споразумението“), влезе в сила на 1 март 2000 г.
                  
               
                     (2)
                  
                  
                     По силата на член 80 от Споразумението Съветът за асоцииране има правомощието да формулира препоръки.
                  
               
                     (3)
                  
                  
                     Съветът за асоцииране следва да приеме чрез размяна на писма препоръка относно ново удължаване на срока на валидност на Плана за действие ЕС—Мароко, с който се прилага напредналият статут (2013—2017 г.) („План за действие“) за две години.
                  
               
                     (4)
                  
                  
                     Тъй като решението ще има задължителен характер за Съюза, е целесъобразно да се определи позицията, която трябва да се заеме от името на Съюза в рамките на Съвета за асоцииране по отношение на приемането на препоръка за удължаването на срока на валидност на Плана за действие от момента, в който препоръката поражда правно действие.
                  
               
                     (5)
                  
                  
                     Удължаването на срока на валидност на Плана за действие ще представлява основата на отношенията между ЕС и Мароко през 2019 г. и 2020 г. и ще позволи да бъдат определени новите приоритетни теми в отношенията ЕС—Мароко през идните години,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Европейския съюз в рамките на Съвета за асоцииране, създаден по силата на Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, по отношение на приемането на препоръка за одобряване на удължаването на срока на валидност (2019 г. и 2020 г.) на Плана за действие ЕС—Мароко, с който се прилага напредналият статут (2013—2017 г.), с две години, се основава на приложения проект на препоръка към настоящото решение.
         
         
            Член 2
            Адресати на настоящото решение са Комисията и върховният представител на Съюза по въпросите на външните работи и политиката на сигурност.
         
         
            Съставено в Люксембург на 7 октомври 2019 година.
            
               
                  За Съвета
               
               
                  Председател
               
               A.-M. HENRIKSSON
            
         
         
            (1)  ОВ L 70, 18.3.2000 г., стр. 2.
      
      
         
            
               ПРОЕКТ НА
            
            ПРЕПОРЪКА № 1/2019 НА СЪВЕТА ЗА АСОЦИИРАНЕ ЕС—МАРОКО
            от …
            за одобряване на удължаването на срока на валидност на Плана за действие ЕС—Мароко, с който се прилага напредналият статут (2013—2017 г.), с две години
            СЪВЕТЪТ ЗА АСОЦИИРАНЕ ЕС—МАРОКО,
            като взе предвид Евро-средиземноморското споразумение за асоцииране между Европейската общност и нейните държави членки, от една страна, и Кралство Мароко, от друга страна (1),
            като има предвид, че:
            
                        (1)
                     
                     
                        Евро-средиземноморското споразумение за асоцииране между Европейската общност и нейните държави членки, от една страна, и Кралство Мароко, от друга страна („Споразумението“) влезе в сила на 1 март 2000 г.
                     
                  
                        (2)
                     
                     
                        С член 80 от Споразумението на Съвета за асоцииране се предоставят правомощия да формулира всички препоръки, които смята за подходящи за постигането на целите на Споразумението.
                     
                  
                        (3)
                     
                     
                        В съответствие с член 90 от Споразумението страните трябва да предприемат всички общи или специални мерки, необходими за изпълнение на задълженията им по Споразумението, и трябва да следят за постигането на целите, определени в него.
                     
                  
                        (4)
                     
                     
                        В член 10 от процедурния правилник на Съвета за асоцииране се предвижда възможността за формулиране на препоръки в периода между заседанията чрез писмена процедура.
                     
                  
                        (5)
                     
                     
                        Планът за действие, с който се прилага напредналият статут (2013—2017 г.) („План за действие“) беше удължен с една година през 2018 г. Удължаването на срока на валидност на Плана за действие с още две години ще представлява основата на отношенията между ЕС и Мароко през 2019 г. и 2020 г. и ще позволи да бъдат определени новите приоритетни теми в отношенията ЕС—Мароко през идните години,
                     
                  ПРЕПОРЪЧВА:
            
               Член единствeн
               Съветът за асоцииране, като действа чрез писмена процедура, препоръчва срокът на валидност на Плана за действие ЕС—Мароко, с който се прилага напредналият статут (2013—2017 г.), да бъде удължен с две години.
            
            
               Съставено в …
               
                  
                     За Съвета за асоцииране ЕС—Мароко
                  
                  
                     Председател
                  
               
            
            
               (1)  ОВ L 70, 18.3.2000 г., стр. 2.